b'\n_START_ARTICLE_\nBorgervern\n_START_PARAGRAPH_\nBorgervern er et frivillig ordensvern eller en lignende privat virksomhet som har til form\xc3\xa5l \xc3\xa5 opprettholde ro og orden eller drive andre former for rettsh\xc3\xa5ndhevelse p\xc3\xa5 offentlig sted._NEWLINE_Borgervernet samarbeider iblant med de lovlige rettslige myndighetene, men f\xc3\xb8rer iblant ogs\xc3\xa5 en kamp mot disse, spesielt om borgervernet oppfatter dem som up\xc3\xa5litelige og korrupte.\n_START_SECTION_\nNorge\n_START_PARAGRAPH_\nNorge hadde flere borgervernsorganisasjoner i f\xc3\xb8rkrigstiden. Dette kan sees i sammenheng med et svakt politi og forsvar og gryende politiske trusler (fascisme og kommunisme)._NEWLINE_I politiloven av 1936 ble det ble innf\xc3\xb8rt et totalforbud mot frivillige ordensvern i Norge med bakgrunn i en politisering av borgervernsorganisasjonene. Stortinget s\xc3\xa5 p\xc3\xa5 disse organisasjonene som en trussel mot demokratiet og fryktet et statskupp. Forbudet ble videref\xc3\xb8rt i den nye politiloven av 1995._NEWLINE_Samfundsvernet var en paramilit\xc3\xa6r \xc2\xabhvit garde\xc2\xbb, sterkt forankret i det borgerlige samfunn, som organiserte borgervern og halvmilit\xc3\xa6re grupperinger. Organisasjonen hadde aktiviteter over hele Norge en periode i mellomkrigstiden.\n_START_SECTION_\nItalia\n_START_PARAGRAPH_\nI de italienske sikkerhetslovene av 2009 innf\xc3\xb8rt av Silvio Berlusconi er borgervern legalisert. Dette har medf\xc3\xb8rt en fremvekst av politiske borgervernsorganisasjoner som mange har uttrykt har sterke likhetstrekk med fascistiske organisasjoner fra mellomkrigstiden.'